b'\n_START_ARTICLE_\nCirus\n_START_SECTION_\nOpis cirusnega oblaka\n_START_PARAGRAPH_\nSo vlaknatega videza ali svilnatega sijaja v obliki belih ne\xc5\xbenih vlaken, velikih kosmov ali ozkih trakov. Cirusni oblaki ne povzro\xc4\x8dajo sence na zemlji. V\xc4\x8dasih so ti oblaki tako obse\xc5\xbeni, da se jih ne da med seboj lo\xc4\x8diti in tvorijo koprene ali plasti imenovane\xc2\xa0\xc2\xbbcirostratusi\xc2\xab. V\xc4\x8dasih povzro\xc4\x8di konvekcija na ve\xc4\x8djih vi\xc5\xa1inah drugo obliko oblakov imenovano\xc2\xa0\xc2\xbbcirokumulusi\xc2\xab._NEWLINE_Sestavljeni so iz ledenih kristalov. Pojavljajo se v vi\xc5\xa1inah nad 6 km. Opazovanje teh oblakov je zanimivo in daje informacije o gibanju zraka v vi\xc5\xa1jih zra\xc4\x8dnih plasteh. Nakazuje dviganje vla\xc5\xbenega zraka. Ta v vi\xc5\xa1inah kondenzira oziroma sublimira v ledene kristale. Temperatura cirusnih oblakov je pod -40\xc2\xba._NEWLINE_Ti oblaki so \xc4\x8desto znanilci poslab\xc5\xa1anja vremena, vendar pa ne napovedujejo poslab\xc5\xa1anja vedno, kadar jih opazimo na nebu. Pojavljajo se namre\xc4\x8d tudi pri procesih, ki so omejeni le na vi\xc5\xa1je plasti ozra\xc4\x8dja in se v nekaterih primerih ne prenesejo v spodnje plasti ozra\xc4\x8dja \xe2\x80\x93 zato ne sledi poslab\xc5\xa1anje vremena. Pojavijo se na prednji strani tople fronte. \xc4\x8cim hitreje se premikajo zra\xc4\x8dne mase, toliko bolj so oblaki razcefrani._NEWLINE_\xc4\x8cetudi je nebo popolnoma prekrito z njimi, vidimo skoznje Sonce in imamo son\xc4\x8dno vreme.'